मख’जाथावदि, बिजेपि दोलोआ बिधानसभा बिसायख’थिआव इउपिपिएल दोलोखौ मोन 8 ल’ मासि हगारना होनायजों लोगोसे बिजेपिनि गोहोआ जाय बियाबफोराव गोख्रों बेफोरखौ लानानै इउपिपिएल दोलोनो चिरां आरो कक्राझारआवल’ बिजाथि होनो खाबु होनायखौ नुनो मोननाय जादों। बिटिसि बिसायख’थिखौ नोजोर होयोब्ला नाथाय, इउपिपिएल दोलोनि गोहोआ बाक्सा आरो उदालगुरि जिल्लायावसो गोख्रों होननानै बुंथिनो हायो। बेफोरबायदिआव, बिजेपि दोलोआ मिथिनानैनो इउपिपिएल दोलोखौ सिगांनिफ्रायनो फेजेननो नाजानायनि थियारि खालामदों नामा होननानै सोंथि सोमजिखांदों।